**Judy Martz** (født **Judith Helen «Judy» Morstein**, 28. juli 1943 i Big Timber i Montana i USA, død 30. oktober 2017 i Rocker i Butte i Montana ) var den 22. guvernør i Montana og satt i én periode, fra 1. januar 2001 til 3. januar 2005.

Tidlig liv og utdannelse
------------------------

Judy Morstein ble født den 28. juli 1943 i Big Timber i delstaten Montana. Hun ble uteksaminert fra Butte High School i 1961, og fortsatte deretter ved Eastern Montana College. Faren var gruvearbeider og rancher og moren var blant annet kokk, jobbet i en spritbutikk og som rengjøringshjelp på et motell.

Karriere før politikken
-----------------------

### Hurtigløp på skøyter

Morstein deltok hurtigløp på skøyter (1500 meter) under Vinter-OL i 1964 i Innsbruck i Østerrike. Hun var en av de to første kvinnene fra Montana som deltok i de olympiske leker. Morstein deltok også i Allround-VM på skøyter 1963 for damer i Karuizawa i Japan.

### Personlige rekorder

| Distanse | Tid | Dato | Sted | Bane | Stevne |
| --- | --- | --- | --- | --- | --- |
| 0 500 m | 0 **48,1** | 1971/72 |  ? |  ? |  ? |
| 1 000 m | **1.38,0** | 27. desember 1963 | USAs flagg Rosemont reservoir |  ? | nasjonalt olympisk uttaksløp |
| 1 500 m | **2.33,3** | 31. januar 1964 | Østerrikes flagg Innsbruck | Olympia Eisstadion | Vinter-OL 1964 |
| 3 000 m | **5.32,4** | 1971/72 |  ? |  ? |  ? |

### Skjønnhetskonkurranse og arbeidsleder

Hun vant skjønnhetskonkurransen Miss Rodeo Montana i 1962. Sammen med sin mann, Harry, drev hun et renovasjonsselskap i hjembyen Butte i Montana.

Politikeren
-----------

I 1996 ble Martz den første kvinnelige viseguvernør i Montana; valgt sammen med Marc Racicot. Hun var viseguvernør fra 1997 til 2001. Hun var Montanas første kvinnelige guvernør.

Guvernørperioden
----------------

 Montanas guvernør Judy Martz, FEMA-direktør Michael Brown og Bob Beckley fra Forest Service har besøkt et fly brukt av røykhoppere i Missoula i september 2003
Under oppløpet til guvernørvalget i 2000 vant Martz republikanernes primærvang foran den konservative aktivisten og jussprofessoren ved University of Montana Rob Natelson, med 57 prosent mot Natelsons 43 prosent. Hun forsatte med å vinne over den demokratiske motstanderen, delstatsrevisor Mark O'Keefe, i selve valget, med en margin på 51 prosent mot O'Keefes 47 prosent. Etter å ha blitt guvernør, resulterte Martz' første lovgivende sesjon i den enkeltstående største økningen i utdanningsbudsjettet i Montana historie, så vel som skattelettelser beregnet på å stimulere den stillestående økonomien i delstaten.

Judy Martz fikk oppmerksomhet over hele delstaten i november 2001 da en eiendomshandel fra 1999 mellom familien Martz og ARCO ble kjent. Familien Martz hadde en ranch som hadde felles grense med et annet større landområde eid av selskapet ARCO, som ARCO solgte til familien Martz til en angivelig lav pris. Det demokratiske partiet i delstaten påsto at Martz hadde hjulpet ARCO i hennes tid som viseguvernør. Montanas *Commissioner of Political Practices* fant dog at beskyldningene var grunnløse. Martz kunngjorde at hun ikke ville stille til gjenvalg som guvernør i 2004. Martz avsluttet sin periode som guvernør med å drive valgkamp for president Bush i Ohio, Arizona og andre delstater som var på vippen, samt sparring med den innkommende demokratiske guvernøren Brian Schweitzer over overføringen av regjeringsmakten.

Etter tiden som guvernør
------------------------

I september 2005 ble Martz utnevnt som leder av **Montanans for Judge Roberts** (høyesterettsjustitiariusnominerte John Glover Roberts jr.) og talte på et valgmøte til støtte for Roberts. Hun satt i styret til Maternal Life International, University of Montana Western, Big Sky State Games og Taser International, et selskap som produserer ikke-dødelige elektriske støtvåpen for politi, militære og privatpersoner.

Familie og privatliv
--------------------

Judy Martz giftet seg med sin ektefelle, Harry, i 1965 og de fikk to barn.

Referanser
----------

1. 1 2   Find a Grave, oppført som Judith Martz, Find a Grave 184779185, besøkt 9. oktober 2017[Hentet fra Wikidata]
2. 1 2 3   www.nytimes.com[Hentet fra Wikidata]
3. ↑   www.speedskatingnews.info[Hentet fra Wikidata]
4. ↑  Mike Dennison (31. oktober 2017). «Judy Martz, Montana’s only female governor, dies at 74» **(engelsk)**. KRTV.com. Arkivert fra originalen 7. november 2017. Besøkt 5. november 2017.
5. ↑  «Judy Martz». Montana Historical Society. Arkivert fra originalen 20. august 2012. Besøkt 27. august 2012.  «Arkivert kopi». Arkivert fra originalen 20. august 2012. Besøkt 14. mars 2014.
6. 1 2  Montana Governor - Biography of Governor Judy Martz
7. ↑  Rob Gurwitt(2000). «Judy Martz: Cautious Ambition». www.governing.com. Arkivert fra originalen 10. juni 2015. Besøkt 8. oktober 2013.  «Arkivert kopi». Archived from the original on 10. juni 2015. Besøkt 14. mars 2014. CS1-vedlikehold: Uheldig URL (link)
8. ↑  «Miss Rodeao Montana History». Miss Rodeo Montana, Inc. Besøkt 25. februar 2014.
9. ↑  «Montana Governor Judy Martz». National Governors Association. Besøkt 14. oktober 2012.
10. ↑  Tribune Staff. «125 Montana Newsmakers: Judy Martz». *Great Falls Tribune*. Arkivert fra originalen 24. januar 2012. Besøkt 28. august 2011.
11. ↑  Almanac of American Politics 2004 - Gov. Judy Martz (R) - Montana
12. ↑  Judy Martz on Education
13. ↑  «Martz, Schweitzer argue over transition costs». Arkivert fra originalen 7. oktober 2007.  «Arkivert kopi». Arkivert fra originalen 7. oktober 2007. Besøkt 24. januar 2022.
14. ↑  Flsthead Beacon - Ex-Governor Judy Martz at Peace With Lord, Legacy

Kilder
------

* Billings Gazette: Republicans back approval of Roberts
* CBS News: Bordello Gov. Judy

Eksterne lenker
---------------

* (en) Judy Martz – Olympics.com Rediger på Wikidata

* (en) Judy Martz – Olympic.org Rediger på Wikidata

* (en) Judy Martz – Olympedia Rediger på Wikidata

* (en) Judy Martz – Sports-Reference (OL-resultater – arkivert) Rediger på Wikidata

* (en) Judy Martz – Speedskatingbase.eu Rediger på Wikidata

* (en) Judy Martz – SpeedSkatingNews.info Rediger på Wikidata

* (en) Judy Martz – SpeedSkatingStats.com Rediger på Wikidata

* (en) Judy Martz – TheSports.org Rediger på Wikidata

| Politiske plikter |
| --- |
|
| Forgjenger :**Marc Racicot**

 | **Guvernør av Montana**2001–2005 | Etterfølger :**Brian Schweitzer** |
|
| Forgjenger :**Denny Rehberg**

 | **Viseguvernør av Montana**1997–2001 | Etterfølger :**Karl Ohs** |

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** LCCN **·** ISNI
 |